| verzia | 01 |
| --- | --- |
| dátum platnosti | 24.5.2022 |
| dátum účinnosti | 6.6.2022 |
| schválil | Predseda RpV dňa 24.5.2022 |
| autor/navrhovateľ | Pavol Marcinčin, Monika Lezová, Lucia Demková, Veronika Babálová |

**Interná smernica RpV č. 19**

**MODULY**

| **História predošlých verzií** |
| --- |
| **číslo verzie** | **účinnosť od** | **účinnosť do** | **autor** |
| 01 |  |  |  |
| 02 |  |  |  |
| 03 |  |  |  |
|  |  |  |  |
|  |  |  |  |

| **Zoznam príloh** |
| --- |
| **číslo** | **názov prílohy** | **počet strán** |
|  |  |  |
|  |  |  |
|  |  |  |
|  |  |  |
|  |  |  |

**PREAMBULA**

Rada pre vzdelávanie (ďalej len „RpV“) v súlade s Organizačným poriadkom, Kapitolou 8 vydáva Internú smernicu RpV č. 19 (ďalej len „IS“) – Moduly.

**VŠEOBECNÉ A OSOBITNÉ USTANOVENIA**

**I. Základná charakteristika**

1. Modul je zložka vzdelávacieho systému SLSK, ktorá v skautskom vzdelávaní dopĺňa vzdelávacie stupne a voľné vzdelávacie kurzy.
2. Cieľom modulov je poskytnúť vzdelávanie z čiastkových tém primárne na lokálnej úrovni, pričom absolvovanie modulového kurzu priamo neoprávňuje ku konkrétnej funkcii v SLSK.
3. Modul je v porovnaní s ostatnými zložkami vzdelávania SLSK, obsahovo najkratší. Odporúčaná dĺžka obsahových náplní je dokopy v rozsahu 3-8 hodín. V prípade potreby je možné zrealizovať niekoľko modulov v rámci jednej vzdelávacej akcie, čomu bude zodpovedať aj dĺžka vzdelávacích blokov.
4. Moduly fungujú ako flexibilný celok pozostávajúci z viacerých vzdelávacích blokov k jednej téme, ktoré si organizátor modulu môže nastaviť podľa potrieb jeho cieľovej skupiny.
5. Ku všetkým dostupným modulom sú spracované samostatné Príručky k modulu, ktoré obsahujú všetko potrebné k realizácii modulu (obsahové náplne, formy vzdelávania, metodiky, tréningy, hand-outy…)
6. Kvalita modulov je zabezpečovaná cez garantov modulu s min. hodnosťou vodca alebo kapitán u vodných skautov a cez Príručku k modulu.

**II. Cieľová skupina modulov**

1. Cieľové skupiny môžu byť:
2. bez konkrétnych obmedzení (napr. vek, hodnosť, vykonávaná funkcia) - napr. modul rozširujúci skautskú prax, zameraný na základy prvej pomoci…
3. s obmedzeniami (vek, hodnosť, funkcia, činovnícke postavenie) - napr. administratíva nižších organizačných zložiek, špecifiká fundraisingu na lokálnej úrovni, starostlivosť a prevádzkovanie klubovní…
4. Presné vymedzenie cieľovej skupiny súvisí so zameraním konkrétneho modulu a ak nie je určená Príručkou k modulu, definuje si ju organizátor modulu.

**III. Organizátor modulu a prednášateľ**

1. Garantom modulu je člen SLSK s min. hodnosťou vodca alebo kapitán u vodných skautov, ktorý je zároveň zväčša aj jeho organizátorom.
2. Moduly sú organizované najmä na lokálnej úrovni (zbor, oddiel..), no v prípade potreby je možné modul organizovať aj na oblastnej alebo národnej úrovni.
3. Prednášanie a tréning modulu je zabezpečený prednášateľom s min. hodnosťou vodca alebo kapitán u vodných skautov. Pripúšťa sa i prednášateľ s min. hodnosťou líder, pričom v takom prípade príprava i realizácia vzdelávacieho bloku prebieha pod dohľadom člena SLSK s min. hodnosťou vodca alebo kapitán u vodných skautov.
4. V prípade odborných tém sa pripúšťa možnosť prednášania odborníkom z danej oblasti, ktorý nemusí byť nutne členom SLSK či mať určenú hodnosť.

**IV, Realizácia modulu**

1. Organizátor realizuje modul za pomoci Príručky k modulu.
2. Úspešné absolvovanie modulu je dosiahnuté skrz nadobudnutie kompetencií ktoré modul sleduje.
3. Ak forma realizácie modulu nie je striktne definovaná v príručke, je možné vybrať z viacerých možných foriem:
4. Podľa počtu účastníkov
* osobná inštruktáž s jednotlivcom príp. dvojicou
* vzdelávacie podujatie pre väčší počet účastníkov
1. Podľa prevedenia
* prezenčná forma
* dištančná forma (online kurz, samoštúdium, individuálne zadania, e-learning..)
* hybridná forma (rozdelená čiastočne do prezenčnej a dištančnej formy)
1. Podľa počtu dní
* konané v jeden deň
* rozdelené do viacero dní (napr. forma večerných hodinových seminárov, viacdňový kurz..
1. Úlohou organizátora je zabezpečiť, aby účastník modulu nadobudol požadované kompetencie a tomu prispôsobil formu modulu.

**V. Príručka k modulu**

1. Všetky samostatné spracované podklady pre moduly - Príručky k modulom sú k dispozícii voľne na webovom sídle skauting.sk a vo Vzdelávacej knižnici RpV.
2. Prehľad modulov, ku ktorým sú dostupné Príručky k modulu sú v zozname príloh tejto internej smernice (Príloha 1).

**VI. Tvorba nového modulu**

1. Členovia SLSK môžu v prípade potreby navrhnúť vlastný modul a to niekoľkými spôsobmi:
	1. Návrh témy
	Pokiaľ má niekto návrh na tému, ktorá je pre organizáciu resp. lokálnu úroveň žiadaná, môže o nej informovať RpV prostredníctvom tajomníka RpV. Spolu s návrhom témy je nápomocné poskytnúť aj náčrt obsahovej náplne modulu a kompetenčného profilu účastníka.
	2. Príprava Príručky k modulu
	Pokiaľ chce člen SLSK pripraviť tiež oficiálne metodické materiály pre organizátorov daného modulu - Príručku k modulu, môže tak spraviť na základe poverenia od predsedu RpV. Pri tvorbe metodiky, pritom vychádza z Manuálu pre tvorbu modulu, ktorú je možné si vypýtať od tajomníka RpV.
2. Bližšie informácie k tvorbe nového modulu sú dostupné v Manuáli pre tvorbu modulu.
3. Po dohode autora modulu s predsedom RpV bude takto spracovaný materiál pre modul sprístupnený v rámci Vzdelávacej knižnice RpV, v archíve RpV a na webovej stránke SLSK.

**VII. Ukončenie modulu a povinnosti organizátora s tým spojené**

1. Úspešným absolvovaním modulu je overenie že účastník spĺňa kompetencie sledované modulom. Spôsob overenia kompetencií, ak nie je striktne určený Príručkou k modulu, si organizátor môže nastaviť sám.
2. Po absolvovaní odovzdá organizátor absolventom certifikát. Certifikáty k jednotlivým modulom nájdu organizátori na webovom sídle [www.skauting.sk](http://www.skauting.sk) alebo si ich môžu vypýtať od tajomníka RpV.
3. Certifikát sa môže odovzdávať v tlačenom alebo elektronickom vyhotovení.
4. Garant modulu svojím podpisom na certifikáte potvrdzuje, že účastník modulu nadobudol určené kompetencie. V prípade elektronickej podoby certifikátu sa akceptuje aj elektronický podpis.
5. Organizátor do 30 dní zaeviduje účastníkom absolvovanie modulu v informačnom systéme tee-pee a pošle tajomníkovi RpV správu o organizovaní modulu
6. V prípade ak sa modul organizuje na národnej úrovni, pošle organizátor modulu zoznam absolventov modulu a základné informácie o module tajomníkovi RpV, ktorý zabezpečí zaevidovanie absolvovania modulu v Tee-pee.
7. Organizátor modul vykáže podľa Manuálu vykazovania podujatí. Prezenčnú listinu si necháva organizátor u seba (v zbore, oblasti..)

**ZÁVEREČNÉ A ZRUŠOVACIE USTANOVENIA**

1. Táto interná smernica je záväzná pre všetkých členov SLSK.
2. Výnimku z konkrétnych bodov môže udeliť oblastný inštruktor oblasti, pod ktorú spadá oddiel/zbor, v rámci ktorého sa modul organizuje. V prípade modulu organizovaného na oblastnej úrovni, udeľuje výnimku taktiež oblastný inštruktor. V prípade modulu organizovaného na národnej úrovni, udeľuje výnimku predseda RpV.

**Príloha 1: Zoznam spracovaných modulov**

| **Názov modulu** | **Dostupná metodika** |
| --- | --- |
| Základy skautingu |  |
|  |  |